**TIDLØS LEDERTRENING VÅR 2023**

**-kreativ endringsledelse**

Savner du kreativ energi i liv og arbeid? Står du i endring og trenger nye verktøy? Vil du utvikle ferdigheter og egenskaper som du ikke har brukt i ledelse før?

Å skape visjoner, meningsfulle endringsprosjekter og nye løsninger utfordrer dine skapende sider som leder. På videreutdanningen i «kreativ endringsledelse» får du kraftfulle verktøy som vil overraske og inspirere deg. Vår formel er å krysse analytiske ferdigheter med fantasi. På den måten får du det du trenger av ideer, perspektiver og motivasjon til din endringsreise.

Våren 2023 starter videreutdanningen i «kreativ endringsledelse». Du vil lære hvordan du kan tenne engasjement ved å bruke visjonsutviklingsteknikker fra kreative fag. I løpet av kurset får du verktøy til å skape et endringsprosjekt og samtidig realitetsvurderingsmetoder som gir effektiv kvalitetssikring av prosjektet. Fordi medarbeiderinvolvering er avgjørende for å lykkes med endring, får du trening i spørreteknikker og lyttestrategier fra coaching. Du lærer også hvordan du kan formidle opplevelsesbasert og effektivt ved å bruke fortelling som virkemiddel. Etter å ha vært igjennom øvelsene vil du til slutt sitte igjen med en uvurderlig innsikt i hvordan eventyrsjangeren og mytisk dramaturgi kan brukes som verktøy til å analysere endring og skape motivasjon både i arbeidslivet, privatsfæren og i det sivile samfunnet generelt. Arbeidet vil kreve din fulle oppmerksomhet, ta deg ut av komfortsonen og få deg til å oppdage ferdigheter og egenskaper som du ikke har brukt i ledelse før.

Kursleder og hovedlærer er professor Even Lynne. Han er en erfaren coach, tidligere dekan for Teaterhøgskolen ved Kunsthøgskolen i Oslo og instituttleder ved universitetet i Agder.

Gjennom interessante eksempler fra populærkulturen viser professor Lynne hvordan mange filmer og serier henter sin oppbygging fra menneskehetens eldste historier. Trening i endringsledelse får en ny dimensjon når du lærer hvordan urgamle heltehistorier fra myter og eventyr har en fast dramaturgi som går igjen i hverdagssituasjonene på jobben din. Kjenner du dette underliggende mønsteret, stiller du forberedt når endringsarbeidet ditt møter motstand. Da får du ikke bare ny motivasjon, men lærer deg i tillegg hvordan du kan finne overraskende løsninger ved å anvende mytenes visdom på virkelighetens verden.Etter gjennomført videreutdanning vil ditt utbytte være:

* Styrket endringskompetanse
* Kreative verktøy for utvikling av visjoner
* Involveringsmetoder basert på effektive lytte- og spørreteknikker fra coaching
* Utviklingsverktøy i arbeidet med å skape et personlig endringsprosjekt.
* Kvalitetssikringsstrategier basert metoder fra kunstfag
* Bruk av mytisk dramaturgi som ressurs i personlig utvikling, motivasjonsarbeid, endringsledelse og endringsanalyse.
* Styrkede formidlings- og fortellerferdigheter
* Nettverk og treningspartnere blant andre ledere

Målgruppe

Videreutdanningsemnet «Tidløs ledertrening – kreativ endringsledelse» retter seg mot mennesker som ønsker verktøy, innsikt og motivasjon i sitt arbeid for å bli bedre ledere. Det kan dreie seg om formelle ledere i bedrifter, organisasjoner, skoler og klasserom, uformelle ledere i sosial- og familiesfæren eller enkeltpersoner med interesse for selvledelse, personlig utvikling og livsmestring.

Eksamen

Eksamen består i mappelevering av et antall arbeider som knytter seg til øvelsene som introduseres i kurset. Karakteren er bestått/ikke bestått.

Opptakskrav

Generell studiekompetanse.

Praktisk informasjon

Videreutdanningsemnet gir 10 studiepoeng og avvikles i løpet av vårsemesteret 2023. Påmelding sendes per e-post til adm@steinerhoyskolen.no, og det er løpende opptak etter «først til mølla-prinsippet». Undervisningen fordeles på tre samlinger som foregår i Østlandsområdet på ulike kurssteder med overnatting. Mellom samlingene holder deltagerne kontakt gjennom kollokviegrupper der de gjør oppgaver og øvelser. Studieavgiften for videreutdanningen er NOK 15.000. I tillegg kommer kostnader for reise, mat og opphold i forbindelse med samlingene. Her er en oversikt over tentative datoer for samlingene våren 2023 (endringer kan forekomme):

**Samling 1**

Onsdag 15. februar 2023 kl. 15.00- 19.30

Torsdag 16. februar 2023 kl. 09.00 - 19.00

Fredag 17. februar 2023 kl. 09.00 - 19.00

**Samling 2**

Tirsdag 25. april 2023 kl. 15.00 – 20.00

Onsdag 26. april 2023 09.00 - 20.00

Torsdag 27. april 2023 09.00 - 20.00

Fredag 28. april 2023 09.00 - 19.00 (avreise).

**Samling 3**

Lørdag 17. juni 2023 kl. 9.00- 20.00

Søndag 18. juni 2023 kl. 09.00 - 20.00